Асен Разцветников
Плакало ми мойто либе…

chitanka.info

Плакало ми мойто либе

на прозорче, под звездите,

напълнило с дребни сълзи

жълта чашка от иглика,

синя чашка от люляка.

Вързало ги с тънка свила

на славейче на гушката,

пратило ги през полето,

през гората — та до мене.

Отвързах ги, натопих си

тънка кърпа копринена,

па я турих в бели пазви —

изгори ме, запали ми

бяло сърце със син пламък.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.